|  |  |
| --- | --- |
| Aleck Leino Tuula Hietanen  Oona Tähtisalmi Irina Bedukevits | Projektinsuunnitelma |
| Projektinhallinta ja viestintä/R0183-3033/Lehtilinna |
| Laurea-ammattikorkeakoulu | 18.9.2019 |
|  |  |
| Projektisuunnitelma <Whitestone>  Tiedonhakuprojekti | |
|  | |
|  | |

Älä poista tätä osanvaihtoa.

Valitse sisällysluettelo, päivitä F9:llä, valitse Päivitä koko luettelo (Update entire table).

Sisällys

[1 Projektin tausta 3](#_Toc522094250)

[2 Projektin tehtävä 3](#_Toc522094251)

[3 Tavoitteet ja lopputulokset 3](#_Toc522094252)

[4 Tilanneanalyysi ja riskit 3](#_Toc522094254)

[5 Projektiorganisaatio 4](#_Toc522094255)

[6 Ympäristö 4](#_Toc522094256)

[6.1 Tuloksen sidosryhmät 4](#_Toc522094257)

[6.2 Toteutusympäristö 4](#_Toc522094258)

[7 Projektin aikataulu 4](#_Toc522094259)

[Lähteet 5](#_Toc522094260)

Älä poista tätä osanvaihtoa.

# Projektin tausta Älä poista tätä osanvaihtoa.

IT-tradenomin työura sisältää jatkuvaa uusien työkuvien ja -menetelmien omaksumista, sillä vanhan teknologian kehitys on pysäyttämätön ja uusia teknologioita syntyy päivittäin. IT-alalla vaadittu osaaminen ei kuitenkaan rajoitu pelkästään teknologian hallintaan vaan onnistuakseen työtehtävissään henkilöstön on esimerkiksi pystyttävä tekemään tuottoisaa projektityötä, mikä vaatii sosiaalisia- ja kommunikaatiotaitoja. Tarkoituksenamme on lähteä tutkimaan IT-tradenomin työkuvaa kieliosaamisen näkökulmasta.

Amerikkalaisen markkinatutkimuksen The Online Labour Index –mukaan noin yksi viidesosaa IT-alalla työskentelevistä on kotoisin Intiasta (21,5%), kun taas kaikista eniten osaajia oli USA:sta (23,9%) (World Bank & Dalberg global development advisor 2015, s.37). Intiasta kotoisin olevien työntekijöiden määrän uskotaan vuoteen 2023 mennessä ohittavan USA:n ja samaan vuoteen Kiinan osuus tulee nousemaan 8% (Arnal Dayaratna 2018, s.48). Tällaisen monikulttuurisen ympäristön toiminta vaatii yhteistä kieltä sujuvaan vuorovaikutukseen.

Vuoden 2016 tutkimuksessa yli 70 % yhtiöistä 28:stä ei-englanninkielistä maista (Suomi mukaan lukien) raportoi, että englannin kielen osaaminen oli tärkeä niiden liiketoiminnalle, ja 11 % totesi käyttävän englantia työkielenä (EF EPI 2016, s.16). Nykyisin lähes kaikki ohjelmointikielet perustuvat englannin kielen sanastoon (EF EPI 2016, s.20) ja Jenny Kallioston teettämän tutkimuksen mukaan yli puolet suomalaisista IT-alan yrityksistä piti englannin osaamista tärkeänä tai erittäin tärkeänä (Kalliasto 2018, s.24). Näin uskomme huonon englannin osaamisen vaikuttavan IT-alalla työllistymiseen myös Suomessa, sillä Maailman kauppajärjestön mukaan suurin osa IT-alan kaupankäynnistä tapahtuu EU:ssa. EU vastaa 63%:sta koko maailman ICT-palvelujen viennistä ja 69% tuonnista (WTO, s.166). Tarjotakseen kyseisen sektorin asiakkaille palvelua, kommunikaatio englannin kielellä on usein välttämätöntä.

# Projektin tehtävä

Projektillamme haluamme selvittää nykyisen lingua franka:n aseman suomalaisessa it-ympäristössä ja pyrimme havainnollistamaan englannin kielen osaamisen tärkeyden työllistymisen ja It-osaamisen kannalta. Tarkoituksena on käydä läpi kattavan, mutta laadultaan hyvän tiedon käyttäen mm. Finnaa ja muita arkistoja. Aiomme myös hyödyntää yritysvierailun haastattelusta saatua tietoa.

# Tavoitteet ja lopputulokset

Projektin lopputuloksessa toivotaan ymmärtää ja oppia kielitaidon asemaa ja merkitystä IT-tradenomin alalla. Tämän tuloksen voimme saada tutkimalla sekä kirjallista (esim. finna, nettisivut, kirjat) materiaalia ja tekemällä haastattelun Whitestonen kanssa. Erityisesti yrityshaastattelun avulla voimme saada suoraa tietoa kielitaidon merkityksestä yrityksen kohdalla (kuinka usein käytetään, mitä kieliä käytetään, lisääkö kielitaito todennäköisyyttä päästä työhön, onko projekteja toisella kielellä jne.).

Projektin tuloksesta voisi päätellä, kuinka tärkeää on osata kieliä, jos aikoo IT-tradenomin alalle

Ensimmäisenä ryhmätyönä tavoitteena on myös oppia kommunikaatiota, tiedonetsintää, haastattelutaitoja, työnjakoa ja tekstinkäsittelyä.

# Tilanneanalyysi ja riskit

Projektia on toteuttamassa neljä IT -tradenomi oppilasta joilla on käytössään oppilaitoksen heillä tarjoamat resurrssit. Projektia työstetään enimmäkseen kotoa ja yhteydenpito tapahtuu sekä whatsapp sovelluksen kautta että sovituilla tapaamisilla koulun tiloissa. Projektiin kuuluu yritysvierailu, jonka ajankohta on sovittu.

Haasteeksi saattaa muodostua riittävän kommunikaation puute, mikä saattaa johtaa siihen että kaikkea tarvittua ei tule tehtyä tai väärän kaltaista työtä tulee tehdyksi. Tätä voi ehkäistä sillä että varmistetaan että kaikille ovat aikataulut selkeitä, aihepiiri rajattu ja määritelty ja että jokainen tietää mikä osa projektista on omalla vastuulla. Lopuksi olisi hyvä yhdessä katsoa että ryhmäesseestä tulee tarpeeksi yhdenmukainen.

Tiedostoja voi tulla hukattua ja tätä voi ehkäistä pitämällä useampaa kopiota oleellisista tiedostoista. Yhteisten tapaamisten järjestely voi eroavien aikataulujen vuoksi tulla ongelmalliseksi, mutta jos kasvokkain tapaaminen ei onnistu, niin ryhmässä on ehdotettu esimerkiksi skypeä yhteydenpitoon.

Ongelmia voi tulla jos joku jättää projektin syystä tai toisesta. Näin käydessä olisi hyvä ilmoittaa ajoissa lopulle ryhmälle jotta työnjakoa voi jakaa uudestaan.

# Projektiorganisaatio

Projektiin osallistuvia osapuolia ovat viestinnän lehtori jolta tuli tehtävänanto ja projektiryhmä joka sen suorittaa. Laurean ammattikorkeakoulun tarjoamat resurrssit luultavasti tulevat riittämään projektiin.

# Ympäristö

Projektiin osallistuu erilaisia intressiryhmiä, mm. projektia tekevä projektiryhmä, muut projektiryhmät, joiden roolina on olla tukiryhmänä, kohderyhmä, sekä ohjausryhmä. Projektia toteutetaan koulun sisätiloissa, etänä kotoa sekä vierailevan yrityksen sisätiloissa.

## Tuloksen sidosryhmät

Projektiryhmä koostuu neljästä ensimmäistä vuotta IT-tradenomiksi opiskelevista opiskelijasta. Tiimi on monimuotoinen, mikä luo hyviä puitteita puhutella kohderyhmää oikein (<https://medium.com/@johanneskoski/kohti-inklusiivisempaa-teknologia-alaa-e6b9d4073553>).

Tukiryhminä toimivat muut projektiryhmät. Tukiryhmät koostuvat Laurean ensimmäisen vuoden IT-tradenomin opiskelijoista. Tukiryhmien kanssa käydään keskustelua, saadaan vertaistukea ja vaihdetaan mielipiteitä.

Kohderyhmänä toimii vierailuyrityksen haastattelevat asiantuntijat, mutta myös kaikki IT-alalla työskentelevät asiantuntijat. Niistä tietoa saamme käyttäen Finnaa ja muita luotettavia lähteitä.

Ohjausryhmänä toimivat Laurean AMK-koulun projektinhallinnan ja viestinnän lehtorit. Lehtorit antavat ja selittävät tehtävänantoja, viettävät luentoja ja vastaavat mahdollisiin kysymyksiin.

## Toteutusympäristö

Projektia toteutetaan Laurean monipuolisissa sisätiloissa. Tietokoneluokat ovat aina auki AMK-koulun aukioloaikana, tietokoneita saa käyttää vapaasti, kunhan tietokoneluokka ei ole varattuna. Mikäli työtä tekee koulun tietokoneen ääressä, tiedostojen tallentamiseen käytetään mieluiten ilmaista OneDrive tallennustilaa, tai H-levyä.

Kirjastossa saa työskennellä rauhassa ja hiljaisuudessa. Perinteisten kirjojen lisäksi käytämme myös e-kirjoja, Finnaa, LibGuidesia ja Googlea. Työskentely tapahtuu kuitenkin enemmäkseen etänä kotoa, oman tietokoneen ääressä. Yritysvierailun haastattelu on sovittu viettää yrityksen toimistossa.

Ryhmän välinen kommunikointi tapahtuu enemmäkseen WatsAppissa, sekä tiimin kokouksien yhteydessä. Kokouksia järjestettiin koulussa, sopivina ajankohtina. Ajatuksena oli käyttää myös Skype for Business palvelua, mikäli live-kokoukset olisivat syystä tai toisesta hankalia.

# Projektin aikataulu

**Projektin viikkokohtainen taulukko**

|  |  |  |
| --- | --- | --- |
| **Viikko** | **Tehtävänanto** | **Palautuspäivä/Toteutuspäivä** |
| vk 36 | Osallistuminen projektitoriin (vapaaehtoinen) | pe 6.9 |
| vk 37 (vk 40) | Tiedonhaun perusteet, osallistuminen tunnille | ma 9.9 (tai 30.9 ”Navigointia tiedon maailmassa) |
| vk 37 | Tiimin kokous, projektisuunnitelman jako | ke 11.9 |
| vk 38 | Projektitorin projektitarjontaan tutustuminen. Muistio aiheesta ”Projektityö osana opiskeluja Laureassa” (Tai korvaava tutkimukseen osallistuminen) | ke 18.9 |
| vk 38 | Tiimin kirjallinen projektisuunnitelma (projektin kohde: Ryhmäesseen laatiminen ja siihen liittyvä tiedonhaku, sisältäen yritysvierailun ja esityksen valmistelun/pitämisen) | ke 18.9 |
| vk 38 | Yritysvierailu ja haastattelu | to 19.9 |
| vk 39 | Yksilöessee, tunnilla | ke 25.9 |
| vk 39 | Tiimin kokous, ryhmäesseen jako | pe 27.9 |
| vk 40 | Liikekirjeen vakioasettelu | pe 4.10 |
| vk 40 | Laurean raporttipohja | pe 4.10 |
| vk 41 | IT-osaaja 2022 ryhmäessee | ke 9.10 |
| vk 42 | Tiimin kokous, PowerPoint -esityksen laatiminen, aiheena ”IT-osaajan projektitaidot | ke 16.10 |
| vk 43 | PowerPoint -esitys aiheesta "IT-osaajan projektitaidot" | pe 25.10 |

Älä poista tätä sivunvaihtoa.

Älä poista tätä sivunvaihtoa.

Poista alta tarpeeton otsikko ja ohjerivi.

Lähteet

1. The global opportunity in online outsourcing, World Bank & Dalberg global development advisor, 6/2015

<http://documents.worldbank.org/curated/en/138371468000900555/pdf/ACS14228-ESW-white-cover-P149016-Box391478B-PUBLIC-World-Bank-Global-OO-Study-WB-Rpt-FinalS.pdf>

1. IDC's Worldwide Developer Census, 2018: Part-Time Developers Lead the Expansion of the Global Developer Population, Elokuu 2018, Arnal Dayaratna
2. EF English Proficiency Index, English in the workplace 2016

<https://www.ef.com/ca/epi/insights/english-in-the-workplace/>

1. EF English Proficiency Index, English and technology 2016

<https://www.ef.com/ca/epi/insights/english-and-technology/>

1. Ohjelmistokehittäjän työelämän osaamistarpeet 2018, Jenny Kalliasto, Haaga Helia
2. World trade statistic review 2018, WTO, 2018
3. <https://medium.com/@johanneskoski/kohti-inklusiivisempaa-teknologia-alaa-e6b9d4073553>

Älä poista tätä sivunvaihtoa.

Projektisuunnitelma lehtorin kommentti

Projektisuunnitelmasta löytyy useimmat niistä asioista, jotka siihen kuuluvatkin. Mukana on kuitenkin jossain määrin tekstiä, joka tuntuisi kuuluvan enemmänkin projektin tuloksena syntyvään ryhmäesseeseen. Luku 1 ja luku 2 ehkä lähinnä "rönsyilevät". Olette tehneet mielestäni aika voimakkaan ”oman suunnan valinnan” projektiinne, kun kerrotte selvittävänne kielitaidon merkitystä IT-alalla. Huomaattehan, että tehtäväksianto IT-osaaja 2022 ei ota voimakkaasti kantaa siihen, että keskittyisitte nimenomaan kielitaidon merkitykseen IT-alalla. Varoittelen, että jos lähdette tähän suuntaan, ryhmäesseestä palaute/arvio tulee olemaan aika alhainen, koska silloin kirjoitatte tehtävänannon vastaisesti. Eli tavatkaa tarkasti vielä essee-tehtävää! Ja jutelkaa tarvittaessa asiasta viestinnän opettajan kanssa. Keskeisin tämän projektin tavoite pitäisi olla: kokonaiskuvan muodostaminen IT-alasta ja sen työtehtävistä. Muita tavoitteita ovat tiedonkeruun/erilaisten lähdeaineistojen etsimisen opettelu, asiakirjojen tekeminen ohjeistuksen mukaisesti, projektimuotoisen työskentelyn opettelu, viestinnän harjoittelu (niin suullisen kuin kirjallisen, mukaan lukien lähteiden merkitseminen), yhteydenpito yhteistyökumppanin kanssa, myös muiden ryhmien kokemuksesta oppiminen. Nämä tavoitteet on toki mainittu ”Ensimmäisen ryhmätyön” tavotteissa, mutta se meinaa hukkua kielitaidon merkityksen korostamisen varjoon. Lukujen 4 ja 5 asiat menevät vähän sekaisin. Luvussa 4 on ihan hyvin tehty riskien pohdintaa (Hyvä!), mutta luvun alussa on lukuun 5 kuuluvaa projektiorganisaation kuvausta. Luvussa 5 kuuluisi olla nimettynä te neljä, projektitiimi. Pitäisi myös sanoa, kuka on projektipäällikkö ja ulkopuolisena asiantuntijana mainittaisiin Whitestone. Luku 6 eli ympäristö: Tässä olennaista on muut opiskelijat. Sen olette nimenneetkin, mutta termi tukiryhmä on vähän harhaanjohtava tässä. Se viittaisi enemmän siihen, että haette apua muilta tiimeiltä. Toki sekin on mahdollista, mutta siinä roolissa muut tiimit kuuluisi esitellä luvussa 5 Projektiryhmä. Tässä luvussa 6 puhutaan TULOKSEN sidosryhmistä, eli ne tahot, jotka ovat kiinnostuneita kuulemaan teidän työnne tulokset. Näin ollen muut tiimit kuuluvat projektin ympäristöön, mutta erityisesti siksi, että he oppivat teidän esityksestänne, samoin kuin te opitte kaikkien muiden tiimien esityksistä. Luvussa 7 teillä on opintojakson aikataulu joka on vähän eri asia kuin projektin aikataulu. Toki opintojakson aikataulu tukee teidän projektinne etenemistä, mutta tässä oli tarkoitus harjoitella tunnistamaan juurikin ne askeleet ja tehtävät, joilla projektinne saavuttaa tavoitellut tulokset. Kaikki opintojaksolla ei suoraan liity projektiin. Projektin aikataulussa kuuluisi olla mm. seuraavanlaisia tehtäviä (ja niille sopimaksi katsomanne aikataulu). Osa näistä löytyy, osaa ei. Ja toisaalta teillä on aikataulussa tehtäviä, jotka eivät liity tähän projektiin: Projektisuunnitelman laatiminen Tiedonkeruu, lähteiden etsiminen ryhmäesseetä varten Yritysvierailun valmistelu Yritysvierailu Ensimmäiset versiot essee-teksteistä valmiina Esseen kasaaminen ja yhtenäistäminen Esseen palautus Esityksen valmistelu (yritysvierailusta) Esityksen pitäminen Asetteluiltaan suunnitelmanne on nyt kovin monimuotoinen. Pikavilkaisulla huomaan, että siinä on neljää eri fonttia/tekstin perusasettelua (Calibri 12, Calibri 11 ja Trebuchet 11 ja vielä eri riviväleillä (1 tai 1,5). Eli tyyleistä Normal-tyyli on nyt aika sekaisin. Olette jotenkin hukanneet sen mallipohjan perusasettelun, jossa palstan leveys on 4,6 cm:stä alkaen ykkösen rivivälillä. Myös ylätunnisteen osalta olisi kaipailtu pientä ongelmaratkaisuotetta. Huomaatteko, että etusivulla näkyy tiimiläisten nimet, mutta jatkosivuilla vain kaksi tiimiläistä. Lähteet: huomatkaa Lehtilinnan tunneilla opetettu lähteiden merkitseminen. Tekstin seassa ei koskaan saisi olla pitkiä nettilinkkejä. Kaikki käyttämänne lähteet eivät olleet tarpeellisia projektisuunnitelmassa, mutta varmasti ihan hyviä lopulliseen ryhmäesseeseen! Vaikka nyt tässä tulikin paljon korjattavaa ja palautetta siitä, mitä jäi puuttumaan, niin olette kuitenkin selvästi keskustelleet siitä, mitä kaikkea opintojaksolla tehdään. Ja teillä on ihan hyvä ote tekemiseen. Jotta asioiden kiteyttäminen projektisuunnitelmaksi jatkossa olisi helpompaa, kävin aika yksityiskohtaisesti läpi eri lukuja.

Päivitä luettelo F9:llä.